google/wiki40b huggingface dataset:
Frederiksted

Frederiksted er by på St. Croix som er den del av De amerikanske Jomfruøyer, tidligere Dansk vestindia. Grunnlagt på 1750-tallet. Frederiksted har en befolkning på 800 (2004).
Frederiksted domineres som i kolonitiden av det røde og hvite Fort Frederik fra 1750-tallet. Fortet har en særlig historisk betydning både for USA og Danmark-Norge. Herfra kom den første salutt som anerkjennelse for selvstendigheten til Amerikas Forenede Stater i 1776, og det var også herfra generalguvernør Peter von Scholten frigav slavene i juli 1848. Derav dagens tilnavn Freedom City. Både fortet og byen fikk navnet sitt etter Kong Frederik V, men ble i den danske kolonitiden aldri kalt annet en Westenden pga sin beliggenhet på øya.

Historie

Frederiksted oppnådde aldri den heder og ære som dens grunnlegger hadde tiltenkt, og kom helt i skyggen av Christiansted, og ble kun benyttet som havn for plantasjeeierne på øyens vestkyst.
Frederiksted ble likevel skueplass for noen viktige begivenheter i St. Croix's historie. Det var mot Frederiksted de 8000 slavene marsjerte i 1848 for å gjøre krav på øyeblikkelig frigivelse, i stedet for å følge programmet som gikk ut på gradvis frigivelse over 12 år som den danske kongen hadde bestemt. Slavene truet med å gjøre opprør og sette fyr på hele byen. Guvernøren Peter Von Scholten, som var klar over trusselen, leste fra Fort Frederik sin berømte erklæring: "Alle de, der på De Danske Vestindiske Øer ikke er frie, kan fra i dag anse sig for at være frie...".
Dette var starten på en rekke problemer for kolonimakten og plantasjeeierne på St. Croix og 30 år senere i Frederiksted etter flere dårlige innhøstinger og en rekke naturkatastrofer, gjorde de frigitte slavene opprør. Varehusene, pakkhusene og butikkene ble plyndret og satt fyr på. Militære styrker fra Christiansted kom til Frederiksted for å drive opprørerne ut av byen. Opprøret fortsatte i fem dager, mens kampene gradvis forflyttet seg mot landet, og satte fyr på sukkerrafenerier og en rekke gods. Begivenheten gikk over i historien som "Den store ildebrand" i 1878.
Sentrum (TV-program)

Nedleggelsen og gisselsituasjonen

Sentrum ble tatt av plakaten i 2000 med begrunnelsen (i følge TV 2-sjef Kåre Valebrokk) at stilen i programmet var for gammeldags. Ifølge kilder i TV 2 var gjennomsnittseeren blitt for gammel, og dermed ikke attraktive hos annonsørene. Like etter bestemmelsen om å nedlegge programmet sjokkerte Lønning hele TV-norge ved å la en mann som hadde tatt en hel barnehage som gisler, slippe til på direkten i hans aller siste sending av programmet.
Lochmaeocles

Utseende

Middelsstore, avlange, gråbrune trebukker. Antennene er noe lengre enn kroppen. Pronotum har en kraftig tann på hver side. Dekkvingene er nokså jevnbrede, med avrundet rettvinklede "skuldre".

Utbredelse

Slekten er utbredt i Mellom- og Sør-Amerika, det sørvestre USA i nord til Argentina i sør.
Torridincolidae

Utseende

Små (mindre enn 2 mm), tettbygde biller. Pannen har et langt, tungeformet utskudd mellom antennene. Fasettøynene er runde og utstående. Antennene er korte, kølleformede, og består av ni ledd. Brystskjoldet (pronotum) er bredere enn langt, med en opphøyd lengdeås i midten og fremskutte fremhjørner. Dekkvingene er brede med en tydelig skulderbule, og fine punktrekker. Beina er slanke, særlig er fotleddene tynne.

Kilder

Maddison, D.R. 1995. Tree of life: Torridincolidae
Satyrodes

Utseende

Middelsstore (vingespenn 37-62 millimeter), brune sommerfugler. Oversiden er brun med et lyst bånd langs ytterkanten, på dette er det to runde, svarte flekker (uten hvit kjerne) på forvingen og 5-6 flekker på bakvingen.

Levevis

Larvene lever på starr (Carex spp.) eller myrak (Rhynchospora spp.), begge i familien halvgras (Cyperaceae). Disse artene finnes helst på åpne, våte områder.

Utbredelse

Slekten er utbredt i det østlige Nord-Amerika, fra Florida i sør til Quebec i nord.
Orion 9

Høydepunkter fra ferden

Orion 9 vil koble seg til med Den internasjonale romstasjonen (ISS) med forsyninger og være der i 30 dager.
Paralucaninae

Utbredelse

Gruppen er bare kjent fra fossiler fra Øvre Jura fra Mongolia (151-145 millioner år før nåtid).
VM i skiflyging 1977

Bakken

Vikersundbakken hadde før VM bakkerekord på 154 meter, satt av Reinhold Bachler (Østerrike) 12. mars 1967. Det var verdensrekord da hoppet ble gjort. František Novák (Tsjekkoslovakia) satte ny bakkerekord under mesterskapet på 157 meter.
Raske briller

Om sangen

«Raske briller» er skrevet av Nicolay Ramm og produsert av Anders Nilsen. Ramm har tidligere laget flere humorlåter og komiinnslag på tv, blant annet under Vinter-OL i Pyeongchang i 2018. I forbindelse med Ski-VM 2019 i østerrikske Seefeld, laget han humorserien Alpestreker som ble sendt på NRK1 og NRK TV på kveldstid under arrangementet. Sangen «Raske briller» ble lansert som del av denne humorserien 22. februar 2019 og utgitt for strømming og salg samme dag.
I likhet med Mads Hansens «Sommerkroppen» fra 2018, er «Raske briller» en humoristisk, norskspråklig festlåt, utgitt mer eller mindre på moro. Begge sangene ble imidlertid svært populære og toppet VG-lista i flere uker.

Kritikk mot musikkvideoen

Sangen ble utgitt med en musikkvideo der Ramm drar for å se et skiløp i Holmenkollen sammen med en rekke norske kjendiser og humorister. I stedet for å følge med på skiløpet drikker gjengen seg fulle og ender til slutt opp på afterski. Fyllekulen og alkoholbruken ble kraftig kritisert, blant andre av idrettspedagog Brage Engeset Rødal som kalte videoen «skivebom». Alkoholinntaket i musikkvideoen kan imidlertid sees på som et sarkastisk spark til fyllet og bråket i forbindelse med Holmenkollrennene i 2018 og 2019.
Enhet 61398

Enhet 61398 (kinesisk: 61398部队, pinyin: 61398 Bùduì) er den gjengse betegnelsen på en påstått cyberwar-enhet i Folkets frigjøringshær i Folkerepublikken Kina, som skal beskjeftige seg med spionasje og med sabotasje av computersystemer, fortrinnsvis i USA. Enheten skal ha blitt etablert senest 2002.
Den amerikanske regjering har klaget over denne virksomheten, som den mener ikke bare er rettet mot amerikanske offentlige og militære systemer, men også mot viktige mediehus (f.&eks. The New York Times, The Wall Street Journal) og selskaper (f.eks. General Motors, Westinghouse Electric, US Steel, Alcoa Inc, Allegheny Technologies, SolarWorld) og US Steelworkers Union. Amerikanerne mener å kunne påvise at virksomheten ledes fra en 12-etasjes bygning i eller nær Datong-gaten 208 i bydistriktet Pudong i Shanghai, og at det finnes minst 20 standplasser for virksomheten i Kina.
Ifølge det amerikanske sikkerhetsselskapet Mandiant, som utarbeidet en offentlig rapport om virksomheten i 2013, sorterer Enhet 61398 under det 2. byrå av det 3. departement av generalstabsdepartementet i Folkets frigjøringshærs ledelsesstruktur, på kinesisk 总参三部二局.
Den 19. mai 2014 kunngjorde USAs justisdepartement at en føderal Grand Jury hadde siktet fem kinesiske offiserer for tyveri av konfidensiell forretningsinformasjon og intellektuell eiendom fra amerikanske selskaper og for å ha infisert deres datasystemer med malware. De fem som ble beskyldt for dette, var Huang Zhenyu, Wen Xinyu, Sun Kailiang, Gu Chunhai og Wang Dong.
Kina avviser at deres forsvar bedriver slik hacking.
Eidet kulturhall

Eidet Kulturhall er et kommunalt kultur- og aktivitetsbygg som ligger på eidet mellom Vatne og Tennfjord i Haram Kommune (Møre og Romsdal).
Eidet Kulturhall ble åpnet i 2005. Bygget inneholder blant annet kombinert idretts- og festsal som har 320 sitteplasser i teleskopamfi (maksimum 1000 sitteplasser på golv og amfi, men maksimum antall personer i hallen er 1500). Salen kan deles til 2/3 størrelse. Flere møterom, kjøkken og en mindre sal i tilknytning. Eidet kulturhall er bygd i tilknytning til Vatne ungdomsskole. Hallen har blitt brukt til større arrangement både innen idrett og som konsertsal. Hallen har en egen forening som har driftsansvar.
Rudolf Christoph Eucken

Liv og virke

Rudolf Christoph Euckens far, Ammo Becker Eucken (1792–1851) døde da han var barn, og han ble oppfostret av sin mor, Ida Maria (1814–1872), født Gittermann. Han gikk på skole i Aurich, der en av hans lærere var den klassiske filolog og filosof Ludwig Wilhelm Maximilian Reuter (1803–1881).
Han studerte ved universitetet i Göttingen (1863–66), der Hermann Lotze var en av hans lærere, og så ved Universitetet i Berlin. Der ble han særlig inspirert av professor Friedrich Adolf Trendelenburgs etikk og historiske tilnærming til filosofien.
Han ble utnevnt til professor i filosofi i 1871 i Basel og 1874 i Jena. 
I Sverige befattet king Oscar II seg med hans religionsfilosofiske skrifter, og Eucken ble medlem av det svanske vitenskapsakademi. 
Eucken ble tildelt Nobelprisen i litteratur i 1908. I Tyskland ble denne anerkjennelse mottatt med skepsis fra folk som Ernst Haeckel. 
Hans hovedarbeider er Prolegomena zur forschung über die einheit des geisteslebens (1887), Die einheit des geisteslebens in bewusstsein und that der menschheit (1888) og Der wahrheitsgehalt der religion (1901).
Sparbu Idrettslag

Anlegg

Hjemmebane for fotball og rugby er Sparbu Aktivitetspark. Håndballen holder til i Mærehallen.
Simon Spies

Familiebakgrunn

Han ble født inn i en fattig familie. Hans far, kunstmaleren Willam Spies, var psykisk ustabil og var flere ganger innlagt i en psykiatrisk klinikk. Hans mor het Emma Spies.

Utdannelse og karriere

Simon Spies var en strålende begavelse, som fra Københavns Universitet oppnådde å bli både cand.psych. og cand.polit.
Han meldte seg i 1942 inn i Danmarks Nationalsocialistiske Arbejderparti, i den hensikt å kunne reise til Østerrike som den gang var del av Det stortyske rike og ta seg arbeide der. Han var aldri politisk aktiv innen partiet.
I 1956 startet han firmaet Spies Rejser som med tiden vokste og endte med å bli landets største turoperatør av charterreiser og pakketurer. I 1965 kjøpte Spies opp det konkursrammende danske charterselskapet «Flying Enterprise» som var blitt startet i 1959. Og dette ble starten på hans eget charterselskap Conair.
Spies er i dag Danmarks største charterturoperatør og en del av konsernet Thomas Cook Group.

Privatpersonen Spies

Han kunne finne på å gå på Strøget iført bare morgensko og leopardkåpe. Han kunne også, når han skulle i teater kjøpe to ekstra plasser, en for sin hund og en til sin stokk. Hans omgang med damer og alkohol kom også og medias søkelys. Simon var en spesiell type og en levemann. Hans gjøren og laten ble ofte omtalt i Danmarks motstykke til «Se og Hør» og tabloidavisene. Han kunne for eksempel la seg fotografere i sin brede seng omgitt av et halvt dusin lett påkledde, unge piker. Simons «morgenbolledamer» ble også et nytt begrep i Danmark. En del unge piker var ansatt til å bake boller om morgenen, men folk visste godt hva ordet i virkeligheten betød (det danske bolle betyr «knulle»). Spies var gift flere ganger. I 1983 ble han gift for siste gang som 62-åring, denne gang med den 20-årige Janni Brodersen, som arvet hele hans enorme formue og konsernet. Spies etterlot seg ingen barn.

Ettermæle

I Spies' fødeby Helsingør har en plass fått navnet «Simon Spies Plads»,
I 2004 ble det oppført et stykke «n'Simon» av stand-up-komikeren Anders Matthesen i rollen som Spies. Stykket var en stor suksess og ca. 80 000 så showet, og det var stor enighet om at reisekongen var født på ny.
Platycerus oregonensis

Utseende

En middelsstor (11-15 millimeter), avlang, blankt svart hjortebille, dekkvingene gjerne med litt blålig metallglans. Kroppen er litt flattrykt, og er fint og nokså tett punktert. Hodet er firkantet, bredere enn langt. Kjevene er ikke like store som hos mange andre hjortebiller men fortsatt påfallende, hos hannene omtrent så lange som hodet og dermed større enn hos de fleste andre Platycerus-artene, hannens kjever er noe sigdformede og oppoverbøyde.  Dekkvingene har fine lengdestriper .

Levevis

Larvene utvikler seg i råtnende trevirke av mange ulike løvtrær, de voksne billene besøker av og til blomster.

Utbredelse

Arten er utbredt i det vestlige Nord-Amerika, fra California i sør til Britisk Columbia i nord .
«Ormen Lange»

«Ormen Lange» var ifølge Snorre Sturlason det store langskipet til Olav Tryggvason, som var bygget etter «Ormen skamme» ved Lahamran (Ladehammeren i Trondheim) som Olav hadde tatt som bytte fra Raud den rame fra Saltstraumen i Bodø i Hålogaland etter at kongen hadde torturert ham i hjel. 
Det er uenighet om hvor stor «Ormen Lange» var, men den var sannsynligvis et sted mellom 45 og 55 meter lang. Den var 34-52 rom stor og hvis man tenker seg at det var et par årer pr. rom og 1 mann pr. åre, får man et svimlende antall på 68-104 roere. Med ekstramannskap kan det ha vært så mange som 130 mann ombord. Ut ifra målene på «Havhingsten fra Glendalough» og andre vikingskip var det mellom 2og 8 m bredt og hadde et seil på ca. 200 m². Tar man imidlertid navnet til etterretning, «Ormen Lange», var skipet smalt og langt, og ikke bredt.
«Ormen Lange» fremstilles ofte med et forgyllet ormehode fremme og en forgyllet ormehale.
Ludwig von Pastor

Liv og virke

Ludwig Pastor, som nedstammet fra den protestantisk pregede aachenske kledefabrikantfamilie Pastor, var sønn av kjemikalieforhandleren Ludwig Daniel Pastor (1800–1864) og den katolske Anna Sibylle Onnau (1824–1899). Etter farens tidlige tok Ludwig morens religion og studerte etter skoletiden i Frankfurt am Main, der han ble preget av de anti-prøyssiske, stortysk-østerrikske kretser rundt Schlosser og Brentano. Han studerte fra 1875 i Leuven, 1875/76 i Bonn og 1877/78 i Wien og Graz.
Under pave Pius X (1903–1914) beskjeftiget Pastor seg kraftig i pavens kamp mot modernismen.
Pastor innførte begrepet «katolsk restaurasjon» for den indrekirkelige katolske reformbevegelse, i stedet for betegnelsen «katolsk reformasjon», som protestanten Wilhelm Maurenbrecher benyttet.
Pastor var gift med Konstanze Kaufmann (1857–1953), datter av Bonns Oberbürgermeister Leopold Kaufmann. De fikk to sømmer og tre døtre.
Skjult kamera

Skjult kamera er et kamera  for stillbilder eller filmopptak som er skjult og usynlig for den eller de som blir fotografert eller filmet. Begrepet kan også brukes om opptak med slikt utstyr. Det kan være små spionkameraer eller diskret plasserte overvåkningskameraer til bruk for å spionere eller overvåke personer og aktiviteter, eller det kan være kameraer som er gjemt for å unngå å forstyrre motivet, for eksempel ved filming av dyr eller når en skal registrere «naturlige» situasjoner. Skjult kamera kan også bli brukt av journalister og andre for å dokumentere og avsløre hemmeligheter og ulovligheter.

Tidlige forsøk

På 1890-tallet brukte studenten Carl Størmer  (1874–1957) å gå rundt i Kristiania med kamera skjult under vesten. Han fotografere folk han kjente ved å trekke i ei snor i bukselumma. Blant annet fotograferte han Henrik Ibsen. Over halvparten av de rundt 500 bildene han tok var av jenter.

TV-serier med skjult kamera

Skjult kamera er også en vanlig programidé i humoristiske underholdningsprogram på fjernsyn. Da arrangerer programmakerne en uvanlig situasjon eller narrestrek som forsøker å lure tilfeldige forbipasserende, og filmer menneskenes oppførsel overfor lureriene ved hjelp av skjult kamera. Opptakene blir redigert til korte, ofte ufrivillig komiske og sketsjliknende innslag som blir vist samlet i egne program. Underholdningsverdien ligger både i selve påfunnene, som kan være svært fantasifulle eller utspekulerte, og reaksjonene disse skaper. Det er flere TV-serier som sender opptak med skjult kamera, både nasjonale og internasjonale.

Norske serier

Smil til det skjulte kamera var en populær TV-serie som gikk på NRK på 1960-tallet og ble  ledet av Harald Tusberg. Midt på 1990-tallet kom Tom Sterris Skjult kamera som gikk .
Skjult kamera var en TV-serie som gikk på TVNorge vinteren 1999 med Ivar Nergaard som intervjuer. Konseptet i denne serien gikk ut på at Nergaard «tulle-intervjuet» en rekke kjendiser som trodde det var et seriøst intervju. Serien hadde premiere på TVNorge 18. februar 1999.
I 2010 ble Lurt av Karlsen sendt på TV 2. Programmet er en norsk versjon av Punk'd fra MTV.

Avlytning og tulleoppringninger

En kan på samme måte bruke skjult mikrofon for å få lydopptak av noe eller noen som ikke vet om det. Offentliggjøring av tulletelefoner til kjendiser og andre, for eksempel på plate eller i radio, er en underholdningsvariant av dette. I Norge ble blant annet komikerduoen Wesensteen kjent for å ringe opp personer anonymt eller under falskt navn og komme med morsomme henvendelser på en tilsynelatende seriøs måte.
Døscher-skolen

Døscher-skolen var en privat barneskole i Bergen som ble startet og drevet av Henriette (Henny) Døscher (1882 – 1950) fra 1903 til 1950.
Skolen hadde i starten to klasser med 35 elever og elevene gikk på skolen i fem år. Senere var det tre klasser og fra og med fjerde klasse ble de flyttet til Storetvedt skole (i dag Paradis skole) eller Midttun skole.
Fem døgn i august

Handling

Fraskilte Viveca på 31 har en seks år gammel sønn med navn Thomas. Sammen med venninnen Aud har hun forlatt det hektiske hverdaglivet og flyttet sammen med bohemer og halvkunstnere. Seerne følger de to kvinnene under fem døgn i august med mange merkelige opplevelser. De kommer i kontakt med mange ulike mennesker. Viveca møter den yngre Christer, som prøver å få henne til å bli en god sosialist. Han bryter med henne etter en fest, da hun gjør det klart for ham at hun vil fortsette å leve sitt liv som hun har gjort hittil.
Einsteins summekonvensjon

Einsteins summekonvensjon er en notasjon som benyttes innen lineær algebra og teoretisk fysikk for å forenkle matematisk uttrykk ved at summasjonssymbolet utelates. Dette erstattes med regelen at det i hvert ledd skal summeres over alle par med like indekser. Denne konvensjonen ble innført av Albert Einstein i 1916 i hans generelle relativitetsteori og har senere blitt vanlig å bruke i mange andre anvendelser.

Eksempel

I sin generelle relativitetsteori viste Einstein at tyngdekraften kunne forklares som geometriske egenskaper ved tidrommet. Disse kan beskrives ved forskjellige tensorer med komponenter som angis ved et visst antall indekser. Ved beregninger vil tensorene kombineres ved at komponentene blir multiplisert sammen og de resulterende produktene summert. Hver slik kombinasjon vil da behøve et eller flere summasjonstegn som ofte gjør de matematiske uttrykkene uoversiktlige. Men da det i hver summasjon inngår to like indekser, kan man erstatte hvert summasjonstegn med den implisitte regelen at man skal summere over disse to like indeksene. Dette er Einstein summekonvensjon.
DS «Savannah»

DS «Savannah» var det første seil-dampskipet som seilte over Atlanterhavet. Skipet var 100 fot og 320 tonn. Reisen fra Savannah til Liverpool tok 29 dager i 1819 med kaptein Moses Rogers. I Europa besøkte Savannah også Stockholm, St. Petersburg, København og Arendal før reisen tilbake. 
Selv om reisen var en teknisk suksess, var ikke dampdrift lønnsomt. Skipet ble solgt uten dampmaskinen og forliste på Long Island i 1822.
Trysilfjellet (skisenter)

Trysilfjellet skisenter er et skianlegg på Trysilfjellet i Trysil. Det er Norges største skianlegg med 68 nedfarter og 29 heiser. Fjellets høyeste punkt ligger på 1132 moh. Anlegget er familievennlig med bakker fra blå til svart og 2 parker med hopp.

Historie

Det hele startet i 1966 , der brødrene Søgaard begynte utbygging av hyttetomter i Fageråsen(nordsiden), og satte opp en skiheis. Fordi det hadde vist seg å solgt godt i Sverige. 2.juledag 1966 åpnet den første heisen, som fikk navnet «Familietrekket». Grunneierne på sørsiden så også at dette var det et stort marked for. Kristian Sanaker var forkjemper for dette, og hadde ansvaret for at grunneierne i Trysil skulle organisere seg i utmarkslag. Han jobbet hardt for å få alle grunneiere med på lag, i 1971 ble «Trysilfjell Utmarkslag» stiftet. Men det tok ytterligere 5 år før de kom igang, i 1976 åpnet de ett nytt skisenter på sørsiden av Trysilfjellet, «Trysilfjellskisenter». Rivaliseringen mellom Nord og Sørsiden var i gang. Man måtte på den tiden ha to heiskort for å kunne kjøre på begge sider. Etter flere år med rivalisering seieret fornuften, og begge sidene slo seg sammen til ett skisenter i 1988, «Trysilfjellet Skisenter». Siden 1991 har Trysilfjellet skisenter firgurert som norges største.
I 2005 ble ski og golfrvirksomheten kjøpt opp av Skistar AS, som er et svenk børsnotert selskap, som også eier en rekke andre skianlegg i Norge og Sverige. Hemsedal og Trysil i Norge, og Sälen, Vemdale, Hammarbybacken og Åre i Sverige. I 2016 kjøpte de også ett anlegg i Østerrike: St. Jophan.
Dave Finlay

World Wrestling Entertainment

Finlay debuterte i World Wrestling Entertainment 20. januar 2006 på en episode av SmackDown! i en kamp mot Matt Hardy, hvor han ble diskvalifisert. Etter kampen dro han Hardy mot ståltrappene ved ringen og slo hodet hans i dem med sin støvel. Dermed ble han sett på som en «heel» (skurk) og dette ga ham kallenavnet «The Fighting Irish Bastard».
Finlay vant United States Championship tittelen fra Bobby Lashley 14. juli på SmackDown!, men tapte tittelen til Mr. Kennedy etter nesten en måneds regjering.
UNYOM

UNYOM, formelt United Nations Yemen Observation Mission, var en militær observasjonsstyrke opprettet av FN for å påse at avtalen mellom Saudi-Arabia og Egypt om tilbaketrekning fra borgerkrigen i Nord-Jemen ble overholdt. Styrken var i aktivitet fra juli 1963 til september 1964. Mandatet ble gitt i Sikkerhetsrådets resolusjon 179.
UNYOM hadde på det meste en styrke på 189 offiserer fra elleve land, deriblant Norge.
Lastovo

Geografi

Øya Lastovo hører til de sentrale dalmatiske øyene. Den ligger 13 km sør for Korčula. Andre øyer i denne gruppa er blant annet Vis, Brač, Hvar, Korčula og Mljet. Øya er rundt 9,8 km lang og opp til 5,8 km bred.
Øygruppa Lastovo består av 46 øyer, inkludert de større øyene Sušac, Prežba og Mrčara. Prežba har forbindelse med fastlandet via en bru ved landsbyen Pasadur. Det går daglig hydrofoiler og ferger fra øya til fastlandet ved Split, som også stopper ved Korčula og Hvar langs ruta.
Landsbyen Lastovo ligger i de bratte skrentene ovenfor sjøen, noe som er uvanlig sammenlignet med de andre adriatiske øyene, der landsbyene oftest ligger ved sjøen. Andre landsbyer på øya er blant annet Ubli (også kalt Sveti Petar), Lučica, Zaklopatica, Skrivena Luka og Pasadur.
Trass i store branner i 1971 og 1998 er rundt 70 % av Lastovo dekket av skog, stort sett steineik, aleppofuru og middelhavskratt. Både falk og hauk hekker her. i middelalderen ble falkene ofte fanget og sendt til forskjellige steder i Europa, særlig til Napoli. Sjølivet er noe av det rikeste i hele Adriaterhavet, og her finnes hummer, languster, blekksprut og mange eksklusive fiskearter som sanktpeterfisk og havabbor. 
Det høyeste punktet på Lastovo er Hum med en høyde på 417 meter over havet. Det er tre andre topper som er høyere enn 400 meter, Pleševo Brdo, Gumanca og Mali Hum, og ytterligere tretten som er høyere enn 200 meter.  Bergartene på øya består av kalkstein og dolomitt, og det finnes flere grotter på øya. Kystlinja er bratt, og sjøen rundt øya er dyp. På sørkysten ligger det ei vid bukt ved Skrivena Luka, som gir ly mot den iskalde boravinden og vestavinden.

Økonomi

Som på mange andre middelhavsøyer er de viktigste næringsveiene på Lastovo jordbruk og turisme. Det blir blant annet dyrket vindruer og oliven.